Šešelj posetio Zvezdana Jovanovića u Zabeli, očekuje obnovu postupka (VIDEO) – NovostiDana.rs\n„On (Jovanović) je potpisao ovlašćenje da mu budem pravni savetnik i da preduzimam sve pravne radnje u cilju ostvarivanja prava na obnovu sudskog procesa“, rekao je Šešelj.\n„Ove presude su neodržive zbog mnoštva lažnih dokaza i lažnih svedoka… Slučaj protiv Zvezdana Jovanovića mora odmah da padne, zato što je policijski general (prilkom saslušanja) napisao lažno priznanje, koje je Jovanović potpisao pod pretnjom likvidacije porodice“, dodavši da su nakon toga „pronašli advokata koja je to iznudjeno priznanje potpisala kao da je bila prisutna“.\n„Imamo mnoštvo dokaza da su (njihovi procesi) zavera glavnih čelnika dosmanlijskog režima“, rekao je Šešelj, dodavši da se može „dokazati i umešanost policijskih generala u egzekuciju Dušana Spasojevića i Mileta Lukovića“.\nOn je rekao da se Jovanović i Ulemek osam godina nalaze u izolaciji u zatvoru „protivno zakonima i medjunarodnim konvencijama o ljudskim pravima i pravima zatvorenika“.\nŠešelj je ocenio da su njih dvojica „srpski junaci koji nikada nisu bili umešani ni u kakav kriminal“, koji „mogu da se nadju u slučaju nasilja na severu Kosova i Metohije“.\nNa pitanje o zamrznutim sredstvima u inostranim bankama o kojima su izveštavali domaći mediji, Šešelj je rekao da se taj novac na računima nalazi od 1989. godine, kada je na vlasti i dalje bio „komunistički režim“ sa kojim je bio u sukobu, čime je sačuvao imovinu od oduzimanja.\n„Sada me je srpska vlada stavila na listu terorista, pa su mi umanjili šanse da podignem taj novac. Novac je zaplenjen pod izgovorom da sam haški begunac“, kazao je Šešelj.


Da li je Srbija izašla iz krize, znaće se na jesen\nBEOGRAD - Preuranjeno je konstatovati da je Srbija izašla iz recesije i zaključak o tome bi mogao da se donese tek krajem avgusta ili početkom septembra, kada Republički zavod za statistiku objavi podatke o iznosu bruto domaćeg proizvoda od aprila do kraja juna, kaže ekonomista Mlađen Kovačević.\nSSSS: Strani investitori da poštuju zakone Srbije\nBEOGRAD - Savez samostalnih sindikata Srbije zatražio je, u otvorenom pismu, od Vlade Srbije da se sa investitorima koji zabranjuju sindikalno organizovanje prekine svaki vid komunikacije.\nRegresiranje računa za repromaterijal poljoprivrednicima\nBEOGRAD - Poljoprivredni proizvođači koji su od 1. februara do 15. aprila obnovili registraciju porodičnog poljoprivrednog gazdinstva moći će u Upravi za trezor gde su registrovali gazdinstvo da podnesu zahtev za regresiranje repromaterijala, saopštilo je Ministarstvo poljoprivrede, šumarstva i vodoprivrede.\nBEOGRAD - Sektor osiguranja u Srbiji je, uprkos uticajima svetske ekonomske krize, stabilan i siguran, ali nedovoljno razvijen, pa su neophodne poreske olakšice i razvoj finansijskog tržišta, izjavila je viceguverner Narodne banke Srbije Mira Erić-Jović. Kompletan tekst\nDosad odobreno 20.016 kredita\nBEOGRAD - Od početka primene programa subvencionisanih kredita za privredu i građane za 2010. godinu primljeno je 36.700 zahteva za kredite u vrednosti od 743,8 miliona evra, a odobreno je 20.016 kredita u vrednosti od 415,8 miliona evra, pokazali su podaci Ministarstva ekonomije i regionalnog razvoja.\n"Nektar" optužuje "Fresh & Co" zbog reklame\nBAČKA PALANKA - Kompanija "Nektar" oštro je reagovala na reklamu kompanije "Fresh & Co" i na njihov brend "next premium 100%", za koju tvrde da predstavlja kršenje Zakona o oglašavanju jer dovodi potrošače u zabludu.\nUšteda za privredu 200 miliona evra godišnje\nBEOGRAD - Rukovodilac sektora za reformu propisa, Andreja Marušić, najavila je ubrzanje tog procesa, ističući da je cilj da se administrativni troškovi privrede smanje za 25 odsto.\nUspostaviti direktnu razmenu sa Indonezijom\nNastavlja se štrajk u "čipsari"\nPet odsto popusta na "sitoroen" vozila\nFinansijski izveštaji u Kolubari pod "lupom" revizora


Žrtva Miladina Kovačevića trči polumaraton! – Net.hr\nŽrtva Miladina Kovačevića trči polumaraton!\nAutor: masailotic 20:54 01.03.2013\nBrajanu Štajnhaueru pre pet godina davali male šanse da će ponovo hodati\nBrajan Štajnhauer, kojeg je Miladin Kovačević pre pet godina brutalno pretukao, sprema se za učešće u polumaratonu.\nIako je 2008. godine završio u komi, sa malim izgledima da će ponovo hodati, ovaj 26-godišnji Amerikanac je odlučio da istrči 21 kilometar u Njujorku kako bi prikupio novac za fondaciju koja se bavi mladima koji su pretrpeli teška oštećenja mozga, piše New York Daily News.\nŠtajnhauer je 2008. godine bio na samo nekoliko nedelja od diplomiranja kada ga je napao Miladin Kovačević. Tokom napada, Kovačević mu je teško povredio lobanju na više mesta.\nOporavak Štajnhauera je bio naporan. Buđenje iz kome bio je samo jedan korak na dugom putu ka oporavku. Zbog teškog oštećenja mozga, morao je ponovo da uči da hoda i govori, ali je zahvaljujući dobroj fizikalnoj terapiji sada spreman da istrči polumaraton 17. marta.\nKovačević je nakon incidenta pobegao iz SAD u Srbiju, gde je priznao krivicu i osuđen je na 27 meseci zatvora 2010. godine. Posle usvajanja Zakona o amnestiji, Kovačević je prošle godine pušten iz zatvora u Somboru nekoliko dana pre isteka pune kazne.\namerika brajan štajnhauer fizikalna terapija miladin kovačević njujork oporavak polumaraton prebijanje SAD


- Bojkot nije i ne može biti dugotrajno rešenje - rekao je Greminger novinarima nakon današnje serije sastanaka - sa predsednikom i premijerom Srbije, Aleksandrom Vučićem i Anom Brnabić, predstavnicima parlamenta, političkih partija i civilnog društva.\nDodao je i da ako na stvari gleda kroz širu sliku može da kaže da su opozicione partije u mnogim zemljama zažalile zbog odluke da bojkotuju izbore.\nPrema njegovim rečima, postoji još mnogo prilika da se poboljšaju uslovi za izbore, te da ima još preporuka koje mogu da se implementiraju u kratkom roku.\nUpitan da prokometariše izborne uslove, generalni sekretar je rekao da nisu ispunjene sve preporuke OEBS-ove Kancelarije za demokratske institucije i ljudska prava (ODIHR).\n- Postoji prilika da se poboljšaju uslovi za izbore i nju treba iskoristiti tako što će se primeniti mera za poboljšanje izbornog procesa - kazao je on i dodao da je moguće sprovesti izbornu reformu u narednim nedeljama i mesecima.\nGreminger je naveo i da su demonstracije i vanparlametarna borba deo svakog demokratskog društva, ali da opozicija u jednom trenutku mora da se vrati u institucije.\nBojan Klačar: Od bojkota će profitirati SNS, ali ako dobijemo jednostranački parlament biće to PIROVA POBEDA\nTakođe, dodao je da još nije odlučeno da li će OEBS-ova, odnosno uloga ODHIR-a na izborima u Srbiji biti puna ili posmatračka.\nU novemrbu će se, kako je dodao procenjivati kakva treba da bude misija za nadgledanje izbornog procesa, a taj stav će biti poznat u decembru.\nNavodeći da ne želi da spekuliše kakva će odluka biti, Greminger je dodao da bi, ako bi morao da odgovori, rekao da očekuje "punu misiju", ali da ona zavisi i od finansijskih sredstava.\nTakođe, on je rekao da u unapređenju izbornih uslova u Srbiji veliku ulogu ima i medijska strategija čija izrada napreduje.\nGreminger je najavio da sutra treba da razgovara sa predstavnicima opozicije i s ministrom spoljnih poslova Ivicom Dačićem, nakon čega će biti nova konferencija za novinare.


Potpuni haos: 10.000 kamiondžija i dalje čeka da uđe u Francusku, sukobili se s policijom /video/ - 23.12.2020, Sputnik Srbija\nPotpuni haos nastao je na granici Velike Britanije i Francuske koja je ponovo otvorena za pojedince, a na kojoj su vozači kamiona danima bili zarobljeni zbog... 23.12.2020, Sputnik Srbija\nsvet, vesti, evropa, velika britanija, francuska\n© REUTERS / JOHN SIBLEYVozači kamiona i policija u luci Dover\nFrancuzi i građani Evropske unije od srede ponovo mogu da uđu u Francusku iz Velike Britanije uz negativan test na virus korona, saopštila je kancelarija francuskog premijera. Iako se očekivalo da će to smiriti dramatičnu situaciju na jugu Engleske, promrzli i izgladneli vozači nisu zadovoljni ovim rešenjem.\nPropuštanje ide presporo, vozači su podvrgnuti brzim testovima, u roku od pola sata saznaju da li su pozitivni ili negativni, ali jasno je da će tim tempom mnogi ostati zarobljeni danima na granici. Na ulazak u Francusku čeka 10.000 vozača, a neki od njih već četiri dana sede u svojim kamionima čekajući odluku evropskih moćnika.\nU sredu ujutro došlo je do eskalacije nezadovoljstva kada su se vozači grupisali i počeli da napadaju policiju.\nReporter Skaj njuza javlja da sirene odjekuju Doverom već 20 minuta.\n„U svakom slučaju, u boljoj smo situaciji nego juče, barem je granica otvorena. Međutim, problem je testiranje. Englezi kažu da mogu testirati 6.000 ljudi dnevno, ali i to je diskutabilno. Na putevima i na pistama aerodroma Manston trenutno je 10.000 kamiona, a očekuje se još 7.000. Dakle, neki bi mogli da budu zaglavljeni danima“, rekla je Raluka Marian iz Međunarodne prevozničke unije.\nBritanski ministar saobraćaja Grant Šaps na Tviteru je zamolio vozače kamiona da ne idu u Kent gde su najgušći redovi kamiona. Šaps je naveo da će za dva do tri dana sve će biti rešeno.\nVlada u Parizu odredila je nekoliko kategorija onih na koje će se mera prelaska granice odnositi, uključujući one u tranzitu kraćem od 24 sata, diplomate i njihove porodice, zdravstvene radnike, zaposlene i aviokompanijama i železnici.\nNova pravila biće na snazi do 6. januara, osim ako se donese drugačija odluka u razgovorima Londona i Pariza.\nEvropska komisija u utorak je pozvala zemlje članice da u međusobnoj koordinaciji donose mere za suzbijanje širenja novog soja korona virusa iz Velike Britanije obeshrabrivanjem putovanja koja nisu nužna i olakšavanjem onih koja su neophodna, prenosi Jutarnji list.


NEDELJNI HOROSKOP: Šta nam zvezde predviđaju u periodu od 6. do 12. marta? : Nadlanu.com\nNEDELJNI HOROSKOP: Šta nam zvezde predviđaju u periodu od 6. do 12. marta?\nObjavljeno 6. mar 2017. / 08:00:24\nIznenadne promene ili novi događaji na poslovnoj sceni remete Vaš svakodnevni ritam, ali u svom tipičnom maniru delujete vrlo energično i ne odustajete od zacrtanih ciljeva. Umete da pronađete zaobilazna i efikasna rešenja. Važno je da ispoštujete zadate rokove i da pridobijete nečije poverenje. Entuzijazam sa kojim nastupate pred svojom okolinom, pokazaće se od višestruke koristi. Zadovoljstvo i nova harmonija koja Vas prati u porodičnom životu ili u odnosu sa voljenom osobom, pozitivno se reflektuje na Vaše ponašanje i izgled. U skladu sa svojim emotivnim afinitetima uživajte u nečijem bliskom društvu, bez opterećenja o suvišnim pravilima ili predrasudama o zajedničkoj sreći.\nPodstaknuti ste nečijom pričom o poslovnoj saradnji, privlači Vas ideja o novim profesionalnim mogućnostima, različitim povlasticama ili društvenom prestižu. Vaše ideje se uklapaju u zajedničke interese, tako da Vam saradnici sa poverenjem prepuštaju "vodeću ulogu". Na vrlo uspešan ili efikasan način, možete da završtite niz poslovnih dogovora na različitim stranama. Na Vaše samopouzdanje dodatno utiču pozitivni komentari i sjajan "utisak" o kome se govori. Ponekad partner ume da poremeti Vaš emotivni ritam ili osnovno raspoloženje, ali Vi ne želite da se pomirite sa sporednom ulogom. Na sreću, umete da se orijentišete prema kreativnim sadržajima i novim "izvorima radosti".


Jeremić: U rukovodstvu Srbije ne znam ko nije ucenjen - Jutarnji GLASnik\nPredsednik Narodne stranke Vuk Jeremić poručio je na sednici Glavnog odbora stranke da je neprihvatljiva stolica u Ujedinjenim nacijama za Kosovo. On je rekao i da se u Srbiji događa „srastanje države i organizovanog kriminala“.\nJeremić tvrdi da je to prožimanje počelo sa severa Kosova, kada se odatle država povukla i zavladao organizovani kriminal.\n„Država je odlučila da suspenduju institucije i dozvoli kriminalu da ih zameni“, rekao je Jeremić koji tvrdi da su strukture sa severa Kosova počele da funkcionišu u drugim delovima Srbije.\nDodao je da je „Srbija jedina zemlja u Evropi u kojoj se likvidiraju opozicioni politički lideri“ i naglasio da se od 2003. godine i ubistva Zorana Đinđića, nije dogodilo „visokoprofilno političko ubistvo“ sve do 2018. godine, kad je ubijen Oliver Ivanović.\nNeprihvatljiva stolica u UN za Kosovo\nJeremić je poručio da je za Narodnu stranku nerihvatljiva stolica u Ujedinjenim nacijama za Kosovo, navodeći da bi uz malo diplomatske umešnosti to moglo da se izvede, a da se Srbija ne konfrontira s onima koji imaju suprotan stav od tog.\n„Da li je ova vlast u stanju to da učini ne znam, a razlika je da li je neko ucenjen ili ne. U Narodnoj stranci nema ucenjenih, a u rukovodstvu Srbije ne znam ko nije ucenjen“, rekao je Jeremić.\nOn je upozorio da ukoliko vlast isporuči kosovsku nezavisnost članstvom u UN, a niko je u tome ne spreči, sledeća na redu mogla bi da bude Republika Srpska.\nVlast nema „plan B“\nJeremić je rekao i da „odgovorno tvrdi“ da je predsednik Srbije Aleksandar Vučić ponudio razmenu teritorije i da je dobra vest što je međunarodna zajednica tu ponudu odbila, ali je loša vest što ne odustaju od mesta za Kosovo u UN.\n„Vlast nema ‘plan B’ i neće dobiti ništa zauzvrat. Mislim da ono što nas čeka na kraju ove godine je da vlast ispuni obećanje ili nas očekuje potpuna promena međunarodnog okruženja u kontekstu Srbije i zapadnog Balkana“, rekao je Jeremić.\nNaša jednačina je puna nepoznatih, a jedan deo neopznatih nije domaćeg porekla, ocenio je on i odbacio tvrdnje Vučića da su najpogubnije stvari za pitanje Kosova počinjene u proteklih deset godina.\nJeremić je podsetio na 1998. i 1999. godinu i „tadašnju politiku današnje vlasti“, bombardovanje Srbije, ukazujući da je to „najtragičnija i najpogubnija“ stvar koja se dogodila Kosovu i Metohiji.\nNastavak saradnje s Jankovićem i Đilasom, proširiti blok\nJeremić je, govoreći o beogradskim izborima, ocenio da je to bio dubinski zemljotres koji je doneo cunami u kojima su mnoge stranke, koje su bile srž demokratije decenijama, nestale.\nJeremić je podsetio da se Narodna stranka zalagala za jedinstvo i zajednički nastup opozicionih stranaka.\nOn je istakao da se zalaže za nastavak saradnje sa glavnim partnerima na beogradskim izborima, Pokretom slobodnih građana i Draganom Đilasom, ali da smatra da taj format treba da bude ojačan i proširena, „ali ne sa svakim“.\n„Ova borba nije sprint, već maraton“, rekao je Jeremić.\nSPS: Jeremićeva izjava o Kosovu „licemerna“\nSocijalistička partija Srbije (SPS) ocenila je kao „krajnje licemerno“ da bivši ministar spoljnih poslova Vuk Jeremić napada aktuelnu vlast zbog Kosova i Metohije jer je u vreme njegovog „ministrovanja i vladavine njegove stranke“ Priština jednostrano proglasila nezavisnost.\nReagujući na Jeremićevu kritiku politike aktuelne vlasti prema Kosovu i Metohiji, SPS je u saopštenju navela da nisu aktuelni predsednik Srbije i ministar spoljnih poslova, Aleksandar Vučić i Ivica Dačić, prebacili dijalog u EU sa UN-a, već da su to uradili bivši predsednik države Boris Tadić i Vuk Jeremić.\nPovodom Jermićeve ocene da je najpogubnija bila politika iz 1998. i 1999. godine koju je vodila sadašnja vlast, a koja je dovela do bombardovanja zemlje i povlačanja države sa sopstvene teritorije, SPS je podsetila Jeremića da je „bombardovanju prethodio incident u Račku i ultimatum iz Rambujea da se Srbija saglasi sa referendumom o nezavisnosti za dve godine“.\n„Nijedna vlast to ne bi prihvatila. Lagali su narod 2000. godine da je Kosovo demokratsko pitanje i da će posle pada (Slobodana) Miloševića sve biti u redu. Evo, Miloševića nema, a Kosovo je i dalje aktuelan problem, jer je u pitanju višedecenijski separatistički velikoalbanski pokret“, naveli su socijalisti.\nSPS je poručila da Srbija nikad neće priznati jednostrano proglašenu nezavisnost Kosova, niti će Kosovu dati stolicu u UN-u, ističući da se bore da određeni broj država povuče priznanje Kosova.\nTagged KOSOVO, narodna stranka, VUK JEREMIĆ\nNenad Ilić: SRPSKA ENIGMA


Počeli izbori u SAD\n06 novembar, 2012\nBirači u njujorškoj četvrti Kvins glasaju pod šatorom na improvizovanom glasačkom mestu zbog posledica nedavne superoluje Sendi\nBirači na Istočnoj obali počeli su da glasaju na američkim predsedničkim izborima liji ishod je do kraja kampanje ostao veoma neizvesan.\nIzborna mesta u istočnom delu Sjedinjenih Država otvorena su jutros za građane koji danas biraju između aktuelnog predsednika Baraka Obame i njegovog republikanskog rivala Mita Romnija, posle žestoke predizborne kampanje sa krajnje neizvesnim ishodom.\nMilioni birača širom zemlje već su dali svoje glasove, iskoristivši zakonsku mogućnost prevremenog glasanja. Ipak, većina njih će danas izaći na birališta, najčešće po školama, vatrogasnim stanicama, crkvama i sličnim javnim objektima.\nTokom jučerašnjeg dana predsednik Obama i Mit Romni na brzinu su obišli nekoliko od ključnih država, u poslednjem pokušaju da privuku neopredeljene birače.\nObama se pojavio na skupovima u Viskonsinu i Ohaju, a kampanju je završio na skupu pristalica u Ajovi, državi koja mu je obezbedila prvu pobedu na primarnim izborima, tokom istorijske kampanje 2008. godine za položaj u Beloj kući. Obama je istakao svoja dostignuća tokom prvog mandata, uključujući finansijsko spasavanje američke automobilske industrije i likvidaciju Osame bin Ladena, ali je rekao da mu je potreban još jedan mandat da bi ispunio svoj program.\nMit Romni je kasno sinoć govorio razdraganim pristalicama u Nju Hempširu, gde je pre više od godinu dana i započeo svoju kampanju, Pre toga Romni je prisustvovao skupovima u Floridi, Virdžiniji i Ohaju. Taj bivši guverner Masačusetsa rekao je da njegovi rezultati - i kao uspešnog biznismena i kao političara - pokazuju da bi on, a ne Obama, ostvario prave promene u zemlji.\nRomi će glasati u svom gradu, Bostonu, a pre toga planira da prisustvuje kampanjskim skupovima u Ohaju i Pensilvaniji. Predsednik Obama i njegova supruga Mišel provešće današnji dan u svom domu, u Čikagu.\nPo tradiciji, jutros u pet sati po vremenu Istočne obale SAD, prvi su glasali stanovnici dva mala mesta u Nju Hempširu – Diksvil noča i Harts lokejšna. U Diksvil noču Obama i Romni dobili su po pet glasova, dok je u Harts lokejšnu predsednik osvojio 23, a Mit Romni 9 glasova.\nMnogobrojne ankete pokazuju da su na nacionalnom nivou dva kandidata približno izjednačena. Međutim, ankete sprovedene po pojedinačnim državama pokazuju da Obama ima malu prednost u većini država čiji rezultati će najverovatnije odrediti pobednika.\nAmerički politički analitičari kažu da će rezultat današnjih izbora odlučiti samo šačica od 50 američkih država, dok preostale jasno naginju ili su čvrsto u rukama ili Obame ili Romnija. Ali predsedničke izbore u Sjedinjenim Državama ne odlučuju direktno glasovi birača već sistem takozvanih izbornih kolegijuma, u kojima važnost svake države približno odgovara broju njenih stanovnika.\nUporedo sa izborima za predsednika danas se bira i svih 435 članova Predstavničkog doma i 33 od ukupno 100 članova Senata. Većina analitičara smatra da će republikanci zadržati svoju prednost u Predstavničkom domu, a demokrate svoju malu prednost u Senatu.


Planeta Jupiter se među astrolozima smatra „kraljem među planetama“, te on uvek daje i bolje i više osobama kojima je dominantna planeta, kao i onima kojima se nađe u dobrom položaju u znaku, a u određenoj astrološkoj kući Zodijaka.\nJupiter je planeta svetlosti i topline, odašilje pozitivnu energiju i ima svojstvo da uvećava i uvek umnožava sve pozitivne i dobre osobine i kvalitete, pa sve što se radi može da se očekuje kao izvanredno i najbolje, ali je problem kada se on nađe u svom retrogradnom položaju, i kada postaje nestabilan i nestalan, i onda sva očekivanja i zalaganja može da pretvori u uzaludne nade.\nMuškarci sa Jupiterom u strelcu – osnovne odlike i karakteristike životnih aspekata\nOsobe ove astralne kombinacije, sklone su da se olako odreknu nekih prošlih iskustava i da im to zadaje muke i probleme, jer se nedovoljno vraćaju na ono štoi je iza njih ostalo, pa im baš takav aspekt u životu pod uticajem Jupitera stvara prepreke u napredovanju.\nMuškarci sa Jupiterom u strelcu, nekada nemaju dovoljno strpljenja, pa se ponašaju površno i srljaju samo daleko napred, i prave planove koji nisu u skladu sa prezentom, jer žele da nekako sami sebi predvide svetlu budućnost.\nČesto su muškarci sa Jupiterom u strelcu, skloni da menjaju raspoloženja, da se ponašaju zaista i emotivno nestabilno, te mada su poznati kao veliki optimisti koji uvek imaju nadanja i snove, ova planeta im može zadati i velike brige i nedoumice sa kojima teško izlaze na kraj.\nOpšte karakteristike muškarca sa Jupiterom u strelcu\nMuškarci sa Jupiterom u strelcu, generalno su veoma komunikativne i druželjubive osobe, ali im u nekim situacijama više prija samoća, pa se savim nenadano povlače u sebe i menjaju svoju narav, i teško ih je i prepoznati kada se nađu u takvom jednom „stadijumu“.\nOsobe ove astralne kombinacije, nekada su veoma sklone i da se sukobljavaju sa nadređenima ili sa osobama koje su im drage i bitne, jer nemaju dovoljno strpljenja i ne mogu da se iskontrolišu u smislu toga da prećute i ne kažu iskreno i otvoreno ono što misle.\nGeneralno su muškarci sa Jupiterom u strelcu, osobe koje imaju smisla za humor, vrlo su drage i prijemčive i dobrodušne osobe, ali umeju da pokažu i sklonost ka preterivanju, da se ponašaju razmaženo i tvrdoglavo, i da stalno očekuju da se sve ostvari onako kako su oni i zamislili u startu.\nMuškarci sa Jupiterom u strelcu – ljubavni aspekt\nU ljubavi su muškarci sa Jupiterom u strelcu, veoma zaljubljive prirode, i vole da iskreno i direktno pokažu svoja osećanja, ali nekada se preterano šale i mogu sami sebi da stvore probleme kada ih partnerke ne shvate ozbiljno.\nGeneralno su muškarci sa Jupiterom u strelcu, šarmantni i zanimljivi, vole avanture iu flert, ali su isto tako u vezi ili braku posvećeni partneri, te su uvek požrtvovani kada je u pitanju onaj koga baš iskreno vole, i za njih ne postoji prevara i laž u emotivnom odnosu.\nOno što jeste problem u ljubavnom aspektu kada su u pitanju muškarci sa Jupiterom u strelcu, jeste u tome što oni ne retko traže idealne partnere i sami sebi stavljaju u prvi plan neke kvalitete koje očekuju od onoga ko im se dopada, pa se onda razočaraju kada shvate da osoba koju vole i ima kao i svaka druga i mane i nedostatke kojima se oni nisu nadali.\nVažno je ovim osobama, koje su muškarci sa Jupiterom u strelcu da se sa emotivnim partnerom zaista iskreno povežu i da se „pronađu“ i duhovno i intelektualno, da imaju slične poglede na one važne stvari u životu, i onda bez granice daju sebe i ništa ne postoji što za partnera ne bi bili spremni da učine.\nMuškarci sa Jupiterom u strelcu – poslovni aspekt\nU polju posla su muškarci sa Jupiterom u strelcu, vredne i radne osobe, pokazuju zaista iskreno interesovanje za ono čime se bave i teže da se ostvare i u materijalnom i profesionalnom smislu, te ne vole da otaljavaju posao, mada nekada i rade ono što im nije struka, ali se lako snađu i lako napreduju.\nOsobe ove astralne kombinacije, uvek imaju novca ali im on nije toliko bitan, već jednostavno teže da svoje kvalitete i znanje pokažu na pravi način, i vole da imaju adekvatne nagrade i neka i priznanja, pa tako posmatraju i novac, kao jednu nagradu za trud i uloženo vreme i zalaganja.\nMuškarci sa Jupiterom u strelcu, veoma su otvorenih shvatanja, i ne beže od toga da iskoriste ponuđene prilike da napreduju i da se dodatno usavršavaju, te imaju i često prilike da rade u inostranstvu i da dodatno zarade i da steknu odlične kvalifikacije.\nMuškarci sa Jupiterom u strelcu – zdravstveni aspekt\nPo pitanju zdravlja, muškarci sa Jupiterom u strelcu skloni su povredama i čestim upalama mišića i zglobova, jer im je vrlo važno da e aktivno bave fzičkom aktivnošću, i onda nekada u tome i baš preteraju.\nKada su neke teže bolesti i stanja u pitanju, muškarci sa Jupiterom u strelcu mogu patiti od nekih poremećaja krvnog pritiska, anemije i problema sa radom štitne žlezde, mada po pravilu nisu baš toliko krhkog zdravlja, i stanje imuniteta i metabolizma im je i u kasnijim godinama dosta dobro.\nŽene sa Jupiterom u strelcu – osnovne odlike i karakteristike životnih aspekata\nŽenske osobe ove astralne kombinacije, poznate su po tome da su veoma racionalne i da im je mudrost jedna od najvećih vrlina, te njima pre svega vlada racio i razum, a emocije su im po pravilu u drugom planu, kontrolisane i na neki način i potisnute, kako im ne bi bile u određenim aspektima prepreka i smetnja da se ostvare.\nPoznato je takođe i da žene sa Jupiterom u strelcu vole da često filozofski razmišljaju, da se baš i posvete onome što nije materijalno i što je pre svega duhovno i estetsko, pa one nisu sklone da tu zavise od nekog materijalnog dobra, i lako ga se i odriču u tuđu korist.\nKao i muškarcima ove astralne kombinacije, tako je i ženama znanje i obrazovanje najveće bogatstvo i nagrada za trud im nije novac, već poštovanje i priznavanje ostvarenih rezultata.\nOpšte karakteristike žena sa Jupiterom u strelcu\nPre svega je važno naglasiti da su žene sa Jupiterom u strelcu veoma plemenite i humane osobe, veoma su dobre prema svakome i veruju u one ljudske vrline i kvalitete, pa zato i jesu vrlo pak i drage i mile, blage naravi i spremne da svakome pomognu.\nŽene sa Jupiterom u strelcu, veliki su optimisti, pouzdane su kao prijatelji i kao emotivni partneri, vole da istražuju i da putuju, cene iskrenost kod ljudi, i vrlo su bolećive kada neko pati, pa i onda kada zaista nekome treba pomoć, bez razmišljanja se trude da sve učine i da daju cele sebe zarad drugih.\nGeneralno, žene sa Jupiterom u strelcu vole uvek da dodatno uče i stiču znanja i iskustva, vole otvorenost u svakom smislu u međuljudskim odnosima, ne trpe laži i neiskrenost, i dosta su baš svesne sebe i svojih karakternih osobina, pa se često i preispituju i teže da poprave neke osobine za koje same smatraju da im ne imponuju.\nŽene sa Jupiterom u strelcu – ljubavni aspekt\nKada je u pitanju ljubavni aspekt za žene sa Jupiterom u strelcu, poznato je da su dosta emotivne i nežne, ali i romantične su zaljubljive prirode i da stalno nalaze neke partnere za koje smatraju da su savršeni, i stalno greše.\nKod muškaraca koji bi im bili idealni partneri, žene sa Jupiterom u strelcu pre svega traže stabilnost, samosvesnost i sigurnost, ali ono što ih najviše opčinjava nije fizički izgled ili materijalno bogatstvo, već iskrenost, duhovitost i unutrašnja lepota.\nMeđutim, iako su rano spremne da stvaraju brak i porodicu, žene sa Jupiterom u strelcu ipak vole i da se ostvare u karijeri, pa kada stvore porodicu, sklone su da pate jer smatraju da će im takva odluka nužno uticati na stagnaciju u profesionalnom smislu.\nU braku su osobe ove astralne kombinacije verne i odane, ali po malo i ljubomorne i posesivne, jer su pre svega žene sa Jupiterom u strelcu nesigurne u sebe i sklone da se zapuste u fizičkom smislu, i da onda veruju da će partner da ih napusti i prevari, jer ne vide svoje ostale kvalitete.\nŽene sa Jupiterom u strelcu – poslovni aspekt\nPre svega je jasno da žene sa Jupiterom u strelcu cene znanje i obrazovanje, i vole da se stalno dodatno usavršavaju i stiču nova iskustva, ali su vrlo vredne i teže da se što pre osamostale i počnu da zarađuju za sebe, jer ne vole da u bilo čemu budu oslonjene na druge i da traže novac od partnera ili članova porodice.\nNovca žene sa Jupiterom u strelcu imaju uvek, ali ga olako i troše na neke nevažne stvari, jer vole skuzpu garderobu, lepou hranu i putovanja, pa kada nestane finansijskih sredstava, one su spremne i da se malo pomuče, ali nikada ne ečkaju na prilike da zarade, već se snalaze i same sebi stvaraju nove mogućnosti.\nMada su žene sa Jupiterom u strelcu, pre svega profesionalno vezane za poslove koji se tiču rada sa ljudima, one ne beže ni od poslova koji im nisu iz struke, i smatraju da nije sramota pošteno raditi i zaraditi, pa nikada ne pozajmljuju novac od prijatelja, i veoma su sklone da smatraju da dugove ne treba da stvaraju, a opet novac daju lako i bez žaljenja svakome kome je on potreban.\nŽene sa Jupiterom u strelcu – zdravstveni aspekt\nŽene sa Jupiterom u strelcu, sklone su gojenju i ne vode računa o sebi, a posebno u kasnijim godinama, iako su po pravilu jako fizički lepe i atraktivne, pa to može da im stvara stres i da i dovede do toga da se povlače u sebe.\nČesto osobe ove astralne kombinacije, imaju probleme sa mučninama i nesvesticama, muči ih nedostatak gvožđa i anemija, a takođe im je problem nizak krvni pritisak, kamen u bubrezima i česti bolovi u velikim zglobovima.


Konte zainteresovan za dovođenje Kantea - SPORTSKI ŽURNAL\nOsim Kantea, Konte želi i Artura Vidala iz Barselone i Emersona Palmijerija iz Čelzija\nTrener Intera Antonio Konte želi da kupi nekolicinu iskusnijih igrača u letnjem prelaznom roku, među kojima je i Ngolo Kante iz Čelzija.\nKako su danas preneli italijanski mediji, Konte je nezadovoljan jer u ekipi nema iskusnih igrača, zbog čega ekipa često izgubi prednost koju stekne u utakmicama. Inter je izgubio 20 bodova u utakmicama u Seriji A u kojima je vodio ove sezone i trenutno je četvrti na tabeli.\nOsim Kantea, Konte želi i Artura Vidala iz Barselone i Emersona Palmijerija iz Čelzija.\nKako je prenela Gazeta delo sport, prvi na listi želja je Kante, koji nema garantovano mesto u timu Frenka Lapmarda. Francuz je ove sezone odigrao 27 utakmica za Čelzi i postigao tri gola, imao je problema sa povredom i nije igrao u poslednja dva meča.\nKonte i Kante su sarađivali dok je italijanski trener radio u Čelziju, od 2016. do 2018. godine, a Francuz je za to vreme odigrao 89 utakmica.\nČelzi je Emersona procenio na 20 miliona evra.


Ko traži brisanje nacionalnosti 121.000 ljudi u BiH?! – Magazin Plus\nHome/Politika/BiH/Ko traži brisanje nacionalnosti 121.000 ljudi u BiH?!\nPopis stanovništva je projekt koji je koštao blizu 50 miliona konvertibilnih maraka (blizu 25 miliona eura), te bi u slučaju da cijeli proces propadne, propala i sredstva iz budžeta koja pripadaju svim građanima BiH, pa je formiran predmet i tužilački tim koji istražuje postoje li elementi krivičnog djela koji ugrožavaju taj proces\nZavod za statistiku bh. entiteta Federacija BiH objavio je kako je za njih neprihvatljiv posljednji prijedlog pojedinih članova Centralnog popisnog biroa da se blizu 121 hiljada popisnica, sa posljednjeg popisa stanovništva BiH, proglasi rezidentnim, ali bez navođenja nacionalnosti, jezika i vjeroispovijesti. Prema tom prijedlogu, te kategorije bile bi nazvane “nepoznato”\nRazlog za odbijanje je, kažu u Zavodu, zato što on nije u skladu sa Zakonom o popisu stanovništva u BiH. Iz Federalnog zavoda za statistiku nisu željeli kazati ko su predlagači takvog rješenja, prenosi AJB.


Reč je o četiri firme koje su ukupno trebale da zaposle 140 radnika, ali i još stotinak poljoprivrednika sa teritorije Jagodine.\nU Gradskom veću Jagodine, koje je donelo ovu odluku, a o kojoj će glavnu reč imati odbornici Skupštine grada, na sednici sazvanoj za ponedeljak, 15. januara, rečeno je da je reč "o stavljanju van snage odluke o otuđenju nepokretnosti bez naknade neposrednom pogodbom sa elaboratom i opravdanosti investitorima".\n- Obaveza investitora je bila da izdaju bankarsku garanciju u vrednosti prema proceni republičkog poreskog organa, naplativu u korist grada Jagodine, da zaposle radnike od momenta otpočinjanja obavljanje delatnosti, da izgradnju objekta započne najkasnije za šest meseci od zaključenja ugovora, da objekat završi u roku dve godine i da ne sme da otuđi objekat najmanje tri godine od započnjanja proizvodnje - objašnajvaju u Gradskom veću.\nKako navode, s obzirom na to da ovi investitori nisu izvršili svoje obaveze, "predložili smo Skupštini grada da se odluka o dodeli zemljišta investitorima bez naknade, stavi van snage".\nČetiri strane firme u Srbiji OSTAJU BEZ BESPLATNIH PLACEVA jer dve godine nisu uradile ništa\nBrnabić u dvodnevnoj radnoj poseti Velikoj Britaniji


U maloj sali Skupštine grada, u organizaciji Centra za razvoj Jablaničkog i Pčinjskog okruga, dodeljeni su ugovori dobitnicima bespovrtanih sredstava za nabavku opreme u okviru sprovođenja Projekta podrške razvoju privatnog sektora u južnoj i jugozapadnoj Srbiji.\n,,Ove akcije doprinose razvoju mikro, malih i velikih preduzeća i bitan su pokazatelj namere Vlade RS da se ova oblast znatno unapredi. Razvoj ekonomije, tržišne privrede i privatnog sektora je ono što je nosilac razvoja u svim razvijenim zemljama, a mi, kao lokalna samouprava želimo da podstaknemo taj segment privrede“, rekao je gradonačelnik dr Slobodan Milenković.\nAna Žegarac, direktor Sektora za planiranje i razvoj RAS , istakla je da Razvojna angencija Srbije, u saradnji sa USAID-om, već nekoliko godina unazad uspešno realizuje projekte sa partnerima iz regiona.\n,,Povod današnjeg okupljanja je dodela ugovora za nabavku opreme koja će u značajnoj meri unaprediti dalji razvoj poslovanja. U prvoj godini, desetoro dobitnika ostvarilo je pravo na bespovratna sredstva kroz kupovinu opreme za obradu drveta, preradu hrane, kada za pasterizaciju, posebnih sekača za šumsko bilje, motokultivatora, IT opreme, štampača. Razvojna agencija Srbije i u 2017. godini ima različite programe podrške, kako za početnike tako i za preduzeća, koji žele da unaprede svoju inovativnost i konkurentnost“, dodala je Žegarac.\nOsam korisnika PSD projekta, po troje iz Vranja i Leskovca i dvoje iz Bujanovca, dobili su sredstva u ukupnom iznosu od oko 64.000 dolara. Projekat finansira USAID preko Razvojne agencije Srbije, u saradnji sa regionalnim razvojnim agencijama u Leskovcu, Novom Pazaru, Užicu i Kraljevu.


Dan online - Sport: Stešević podnio ostavku - 2019-04-24\nSport GRBALJ NEOČEKIVANO OSTAO BEZ ŠEFA STRUČNOG ŠTABA\nStešević Stešević podnio ostavku\n-Šok u Radanovićima – Vesko Stešević više nije šef stručnog štaba Grblja! Iskusni strateg na ovaj korak se odlučio nakon poraza od Rudara u Pljevljima (0:3), a svoju odluku saopštio je juče igračima i ljudima iz kluba.\n– Sagledavajući kompletnu situaciju i moje funcionisanje u svemu tome, vođen ljudskim principima, osjećam moralnu obavezu da u interesu kluba podnesem ostavku na mjesto šefa stručnog štaba Grblja. Nadam se da će ova odluka trgnuti ekipu u pokušaju da do kraja prvenstva ostvare rezultat u skladu sa očekivanjima i ambicijama rukovodstva kluba. Od srca im želim da u tome uspiju. Na kraju, želio bih da se zahvalim stručnom štabu i igračima na saradnji koju smo imali tokom ovog prvenstva, kao i rukovodstvu i prijateljima kluba na saradnji i strpljenju – kazao je za „Dan” Vesko Stešević, sada već bivši strateg tima iz Radanovića.\nStešević je na klupu Grblja stigao prošlog ljeta, kada je i napravljena rekonstrukcija kluba na kompletnom nivou. Po njegovom komandom, „trikolori” su u prethodnih 30. kola osvojili 40 bodova – imaju devet pobjeda, 13 remija i osam poraza. Trenutno su na petom mjestu i u preostalih šest kola imaju realne šanse da se domognu četvrte pozicije, koje će najvjerovatnije voditi u Evropu.D.P.


Master poslovne ekonomije - Fakultet za menadžment\nMaster poslovne ekonomije - Fakultet za menadžment - Audio verzija\nU skladu sa pravilima koja navodi Bolonjska deklaracija, smer master poslovne ekonomije traje godinu dana i kandidatima donosi 60 bodova, to jest 60 ESPB (Evropski sistem prenosa i akumulacije bodova - European Credit Transfer and Accumulation System).\nPrvenstveno je navedeni master program namenjen svima koji su prethodno završili osnovne akademske studije poslovne ekonomije ili ekonomije, a nakon položenih svih ispita kandidati stiču zvanje master ekonomista. Posle toga imaju mogućnost ili da se zaposle u struci ili da pohađaju nastavu u okviru bilo kog master programa akademskih studija, koji je srodan ovome i to kako na teritoriji naše zemlje, tako i van nje. A isto tako je otvorena mogućnost i za nastavak školovanja i to u okviru doktorskih akademskih studija u ovoj ili nekoj drugoj oblasti koja je srodna.\nOd predmeta će kandidati imati obavezu da prate metodologiju naučnog istraživanja, kao i stručne predmete korporativne finansije i poslovna strategija. U aktuelnom nastavnom programu, koji je usklađen sa pravilima Zakona o visokom obrazovanju Republike Srbije, kandidati koji se odluče za smer master poslovne ekonomije pohađaju i predmet upravljanje inovacijama, zatim strategijski marketing, kao i predmet korporativno upravljanje. Takođe bi trebalo pomenuti i to da oni moraju pratiti nastavu i u okviru predmeta strategijski menadžment ljudskih resursa, te da moraju izraditi studijski istraživački rad u poslovnoj ekonomiji i na kraju master rad.\nSvakako će akcenat ove edukacije prvenstveno biti stavljen na usavršavanje već stečenih znanja u navedenoj oblasti i to kako kroz teoriju, odnosno na predavanjima, tako i kroz praktičan rad. Podrazumeva se da će na taj način svi kandidati biti osposobljeni da obavljaju mnogo zahtevnije poslove, pa samim tim i odgovornije.\nZa vreme trajanja školovanja će studenti imati priliku da se dodatno fokusiraju na postupak definisanja različitih problema u oblasti finansija i ekonomije, te će biti u prilici da upoznaju brojne principe koji se za njihovo rešavanje primenjuju u praksi. A pored toga će imati priliku da se specijalizuju i za strategijsko upravljanje, kao i za adekvatnu organizaciju poslovnog procesa. Takođe će detaljno da budu upoznati i sa standardima u oblasti ekonomije, odnosno finansija i sa njihovom pravilnom implementacijom u poslovanje, te će svakako ovladati u potpunosti i korišćenjem različitih alata i strategija, koje bi trebalo i da samostalno primene na budućem radnom mestu.\nSvakome ko se bude odlučio upravo za smer master poslovne ekonomije će biti omogućeno i da poboljša znanja koja se odnose na poslovnu komunikaciju, tako da će imati priliku da nauči kako bi trebalo pravilno da komunicira kako sa svojim kolegama i nadređenima, tako i sa poslovnim partnerima i to i iz zemlje i iz inostranstva.\nŠto se tiče posla koji bi trebalo kandidati nakon završetka master studija u ovoj oblasti da obavljaju, naglašavamo da zapravo oni imaju izuzetno veliki izbor. Pored toga što se mogu zaposliti na visokim pozicijama u ekonomskom, odnosno finansijskom sektoru kompanija bilo koje strukture i organizacije, takođe mogu da obavljaju i prilično dobro plaćene poslove u odeljenju ljudskih resursa ili marketinga. Sem toga, imaju pravo i da se prijave na oglase za posao analitičara ili, pak na one u kojima se zahteva da kandidat bude specijalizovan za javne nabavke u različitim sektorima, te se zahteva i da poseduje diplomu ekonomske struke. Podrazumeva se, takođe da mogu započeti i sopstveni biznis, te da mogu eventualno da se zaposle u prosveti, gde bi obavljali posao nastavnika za stručne predmete iz domena ekonomije i finansija.\nSpisak gradova za fakultet menadžmenta, smer master poslovne ekonomije\nKontakti po gradovima — Master poslovne ekonomije — Fakultet za menadžment


Na klipu podeljenom na svim platformama i društvenim mrežama, moguće je videti ženu koja drži plastični pištolj na vodu prilikom prolaska Olimpijske baklje na njenom putu do grada Mito, pred Olimpijske igre u Tokiju. Žena, imena Kajoto Takahaši, protestovala je protiv Olimpijade u svojoj zemlji i može biti viđena kako cilja direktno na plamen tokom prolaska maratonca koji ga je nosio ka Senba Parku.\nTokom incidenta moguće je čuti ženu kako viče "okončajte Olimpijadu" i "nećemo Olimpijske igre, zaustavite ih", istovremeno pokušavajući da ugasi plamen u čemu su je osujetili redari od kojih je jedan blokirao mlaz komadom plastike. Noriaki Nagatsuka, zamenik gradskog policijskog odeljenja u Mitu, izjavio je da je 53 godine stara žena uhapšena zbog namernog ciljanja u trkača i mešanja u nošenje Olimpijske baklje.\nKako je zamenik šefa izjavila: "Ne možete jednostavno gađati ljude vodom bez dobrog razloga. Ona se očigledno nije igrala, ovo nije dečija igra, olimpijski plamen ne sme biti ugašen." Policija je izjavila da je maraton sa Olimpijskom bakljom potpuno prekinut zbog njenih postupaka i da je ova žena uhapšena na licu mesta. Policija je kasnije potvrdila da je maratonac uključen u incident predstavljao poslednjeg u nizu i da je bio na korak od svog cilja.\nZa sada nije bilo dodatnih odlaganja ili protestovanja zbog događaja koji će se uskoro održati. Ovaj incident dolazi nakon što su organizatori događaja izjavili da će ceremoniji otvaranja igara moći da prisustvuje određeni broj gledalaca. Sudeći prema medijima, samo će selektovan broj VIP zvanica, uključujući i diplomate koji učestvuju u sponzorisanju događaja, biti pozdravljeno na stadionu sa 68.000 mesta prilikom startovanja Olimpijade 23 jula.\nAsahi Shimbun novine tvrde da su organizatori bili primorani da iseku broj gledalaca, inicijalno procenjen na 10.000 posebnih gostiju, zbog pandemije korona virusa. Ovaj list takođe navodi da će se čitav događaj odvijati u devet sati uveče bez prisustva publike, kako bi se sprečilo okupljanje i zadržavanje ljudi u glavnom gradu Japana nakon njegovog završetka.


Novi Sad - Gradski građevinski inspektori pokrenuli su postupak da bude porušen sportski kompleks, koji se gradi poslednja dva meseca u Ulici Stojana Novakovića, nakon što su utvrdili da firma „Delfin Wash” kao investitor nema potrebne dozvole za takve radove. Iako je investitor uložio žalbu, navode inspektori, ona „ne odlaže postupak rušenja jer se radi o nelegalnoj gradnji”, a sa upravom „Stana” već dogovaraju da njihovi radnici izađu na teren sa mehanizacijom.\nU Ulici Stojana Novakovića, između vrtića „Radosnog detinjstva” i auto perionice, u poslednjih nekoliko nedelja rade građevinci koje je „Delfin Wash” angažovao za izgradnju sportskog kompleksa.\nUrbanističkim planom je u ovoj ulici na razmeđu Novog naselja i Detelinare predviđena gradnja srednje škole, ali pošto ni grad ni pokrajina nisu nameravali da u dogledno vreme investiraju u podizanje takvog objekta, prostor od 5.000 kvadrata dat je pod zakup za privremeni sportski kompleks sa tri balon-hale. Zato je firma „Delfin Wash” na licitaciji u Zavodu za izgradnju grada krajem 2007. zakupila tri parcele na pet godina, dajući ukupno 6,31 milion dinara. Ista firma je pre toga zakupila i četvrtu parcelu, gde je uveliko sagrađena auto perionica.\nKada su radnici „AIC Project Internacionala”, angažovani za podizanje privremenog sportskog kompleksa, počeli posao, inspektori su ustanovili da radovi prevazilaze ono što je predviđeno urbanističkim planom, i da investitor nema potrebne građevinske dozvole.\n- Inspektori su prilikom tri obilaska lokacije utvrdili da je na prometnom potezu, bez odobrenja za izgradnju i potvrde o prijavi početka izgradnje objekta, započeta izgradnja privremenih objekata za odvijanje sportskih aktivnosti. Utvrđeno je da je započeta izgradnja objekta sa svlačionicama, sanitarnim čvorovima i ugostiteljskim sadržajem, što nije u skladu sa izdatim urbanističkim uslovima „Urbanizma” - navode u gradskoj građevinskoj inspekciji.\nInspektori ističu da su do sada doneli rešenje kojim je investitoru naloženo da poruši sagrađeno i da lokaciju vrati u pređašnje stanje, a da sada pišu rešenje o prinudnom rušenju nelegalnog objekta. Za taj posao biće angažovani radnici „Stana”.


"Ako ne bude reakcije EU, znamo šta nam je činiti"\nApsolutno sam šokiran činjenicom da EU nije reagovala na izjavu Hašima Tačija da Priština neće sprovoditi u delo što je potpisala u Briselu, to jest formiranje Zajednice srpskih opština, rekao je predsednik Srbije Aleksandar Vučić.\nPredsednik Vučić je rekao da se nada da rekaciji EU danas ili sutra i poručio da "znamo šta je i nama činiti" ako ta reakcija izostane.\n"Čekali smo 24 sata da EU reaguje. Apsolutno sam šokiran da niko nije reč rekao za dokument koji je potpisan u Briselu, a čije provođenje je garantovala EU. Ako ne važe za Albance ti dokumenti, ne znam šta misle s kim u budućnosti da razgovaraju", rekao je Vučić prilikom posete Rusu na VMA koji je povređen u akciji kosovske policije na Kosovu i Metohiji.\nVučić je istakao da to dovoljno govori o težini situacije u kojoj se nalazimo.\nAlbanci, primetio je, imaju samo jednu crkvu u kojoj se mole, a to su SAD, i sve što kažu ili urade protiv Rusije i Srba baš ih briga.\nVažno im je da ih američka misija pri OEBS-u pohvali za antikorupcijsku akciju, dodao je Vučić, ukazujući da je to bila antikorupcijska akcija koliko su protiv korupcije orijentisani Haradinaj i Tači.\n"Za mene je mnogo važnije i indikativnije i to što ćute Nemci, Englezi i Francuzi i Brisel. U Briselu su taj dokument potpisali Tači i Dačić, ali u prisustvu Keti Ešton. Nije tamo bio sveti Petar, već Keti Ešton kao visoki predstavnik EU. Ako EU nije u stanju da garantuje sporauzm u čijem je stastavljanju sama učestovala neka nam to kažu, da znamo da ti sporazumi nemaju više nikakvu pravnu snagu", poručio je Vučić.\n"Uneće to dodatnu nesigurnost i uneće mnogo problema svim stranama, ali je važno da nas EU po tom pitanju informiše umesto što nas informišu o raznim glupostima koje im neki politički tajkuni pišu. Bilo bi dobro da nas informišu o onome na šta smo mnogo vremena i energije utrošili, da bismo stvari umirivali", istakao je Vučić i zaključio:\n"Tako da, nadam se da ćemo danas ili sutra dočekati rekaciju EU po tom pitanju, a ako je ne bude, opet dobro, onda znamo šta je i nama činiti".


Gradiska.com - Niz aktivnosti povodom Dana pismenosti\npetak, 06 septembar 2019 14:37\nNiz aktivnosti povodom Dana pismenosti\nZašto je važna pismenosti, kako je poboljšati, te koliko u svijetu ima pisemnih odnosno nepismenih ljudi govorilo se na radionici koja je održana povodom Međunarodnog dana pismenosti.\nUčesnici radionice održane u prostorijama Narodne biblioteke Gradiška su članovi radionice Šarenica koja djeluje u okviru Dječijeg odjeljenja. Oni su već dobro upoznati sa osnovnim pravilima pisanja i čitanja.\n„Oko 775 miliona odraslih ljudi ima problem sa nedostatkom minimalne pismenosti, jedan od pet odraslih još uvijek je nepismen, a dvije trećine od toga čine žene“, kažu u Narodnoj biblioteci. Takođe ističu da ova ustanova itekako može uticati na poboljšanje pismenost kroz čitanje.\n„Čitanje ima više svojih pozitivnih strana, od toga da dijete bolje čita, spoznaje nove stvari, poboljšava koncentraciju, uče se prave vrijednosti i sve to poboljšava pismenost“ kaže Rajka Golić, bibliotekar Dječijeg odjeljenja.\nBiblioteka treba svakako da utiče na širenje i razvijanje pismenosti. Osim ove radionice povodom Međunarodnog dana pismenost koji se obilježava 8. septembra provodi se niz aktivnosti.\n„Odlučili smo da to budu trodnevne aktivnosti, znači tokom jučerašnjeg dana svi posjetioci biblioteke posebno djeca imali su određene zadatke na tabli koji se tiču pravopisa i lijepog izražavanja i trebalo je da urade onako kako je pravilno. To smo takođe radili i u dvorištu biblioteke“ rekla je Snježana Miljković, direktor Narodne biblioteke Gradiška.\nU okviru obilježavanja Dana pisemnosti u ponedjeljak 9. septembra predstavnici Biblioteke posjetiće Udruženje„Most“ te im uručiti jedan dio knjiga za potrebe biblioteke na otvorenom koja već dvije godine uspješno funkcioniše.\nViše iz kategorije: « Od 7. septembra počinje program “Gradiške jeseni“\tHrastova mrežasta stjenica predstavlja opasnost za šume i voćnjake »


Vesti online / Vesti / Srbija / Blic: Bitka za Beograd - neočekivani savez protiv Vučića?\nBeogradski izbori će po svoj prilici ujediniti i naizgled nespojive pokrete - Dveri Boška Obradovića i Dosta je bilo Saše Radulovića, piše "Blic". Ovaj neočekivani savez došao je, kako navodi izvor "Blica", kao pokušaj Radulovića i Obradovića da na izborima u Beogradu dođu do cenzusa i uđu u Skupštinu Beograda.\nČelnici Dveri (Foto: Arhiva)\nPoslednje istraživanje agencije "Faktor plus", naime, pokazuje da su oba pokreta ispod cenzusa - DJB sa 2,5 i Dveri sa 2,8 odsto podrške.\n"Radulović i Obradović su na osnovu dobre saradnje u Skupštini Srbije došli do toga da bi mogli da zajedno izađu na izbore u Beogradu. Pitanje je kako će pomiriti razlike i na koji način će se takvim savezom približiti biračima", navodi izvor "Blica".\nDa se o zajedničkom nastupu razmišlja potvrdio je i lider Dveri Boško Obradović, koji kaže da im polazna tačka za dogovor može biti borba protiv partokratije, kriminala i korupcije.\n- Poslaničke grupe Dveri i DJB imaju korektnu saradnju u Skupštini kao dve poslaničke grupe prave opozicije. Otvoreni smo za razgovor o političkoj saradnji u budućnosti, ali ona zavisi od usaglašavanja naših programa jer između njih postoje i velike razlike - kaže Obradović.\n- Da li će doći do saradnje odlučiće predsedništva i glavni odbori naših političkih organizacija kada za to dođe vreme - dodaje on.


Jumko nagrađuje radnike zbog uspešno realizovanog posla za Vojsku | VRANJENEWS\nJumko nagrađuje radnike zbog uspešno realizovanog posla za Vojsku\n08.06.2018 13:38 » 13:39\nKvalitet po međunarodnim standardima. Foto VranjeNews\nZbog uspešno realizovanog posla za Vojsku Srbije, menadžment kompanije Jumko, u saradnji sa sindikatom "Yumco spas", doneo je odluku da se svim zaposlenim radnicima isplati kao stimulacija po 5.000 dinara u sklopu majske zarade.\nNaime, Vojna kontrola kvaliteta Sektora za materijalne resurse Ministarstva odbrane, pokazala je da su u procesu proizvodnje uniformi za Vojsku Srbije u Jumku "ispoštovani svi elementi ugovora, posebno u pogledu kvaliteta proizvoda", saopštavaju iz vranjske kompanije.\n- Menadžment kompanije će u skladu sa finansijskom situacijom, nastaviti sa politikom stimulisanja zaposlenih, a sve u želji da preduzeće i svi zaposleni održe postojeći kvalitet i postižu još bolje rezultate u narednom perodu - kaže se u saopštenju iz Jumka.\nTom prilikom je, naglašava se, utvrđeno da je kvalitet izrađenih proizvoda "u skladu sa zahtevima međunarodnih standarda i standarda odbrane Republike Srbije, koji normativno propisuju i definišu kvalitet proizvoda u tekstilnoj industriji".


Podignuta optužnica za Jovanjicu II | Ekspres.net\nTužilaštvo za organizovani kriminal podiglo je još jednu optužnicu protiv većinskog vlasnika poljoprivednog dobra “Jovanjica” Predraga Koluvije, kojom je obuhvaćeno još osam osoba, uhapšenih u julu ove godine u nastavku istrage u vezi sa proizvodnjom marihuane na tom imanju.\nOptužnica je podneta Posebnom odeljenju za organizovani kriminal Višeg suda u Beogradu radi potvrđivanja, rečeno je Tanjugu u tužilaštvu.\nKoluvija je u pritvor, Vujisić je u bekstvu, a ostali optuženi se brane sa slobode.\nMediji su ranije preneli da su među ovim licima pripadnici MUP-a i BIA.\nPredrag Koluvija tereti se za udruživanje radi vršenja krivičnih dela i falsifikovanje isprave, dok mu se za neovlašćenu proizvodnju i stavljanje u promet oponih droga već sudi u drugom postupku koji je pokrenut u novembru 2019. godine.\nPovezane vesti – Tajna hangara u Jeloviku\nKoluvija, kao još osam uhapšenih u novembru 2019. godine i dalje su u pritvoru i dalje i njima je u oktobru počelo suđenje.\nTužilaštvo je nakon hapšenja drugog dela osumnjičenih, u julu saopštilo da su članovi ove organizovane kriminalne grupe od pocetka 2019. do 14. novembra 2019. godine vršili navedena krivična dela po nalogu organizatora – Predraga Koluivije.\nNakon hapšenja u novembru je saopšteno da su pripadnici Ministarstva unutrašnjih poslova po nalogu tužilaštva ušli na poljoprivredno dobro “Jovanjica” u blizini Stare Pazove i tamo pronašli ilegalnu laboratoriju za proizvodnju marihuane u veštackim uslovima.\nTada je zaplenjeno je 649,4 kilograma osušene marihuane i 65.581 stabljika ove opojne droge u sirovom stanju, težine skoro cetiri tone.\nTags jovanjicamarihuanaPredrag KoluvijaTužilaštvo\nPRODUŽEN PRITVOR: Još 30 dana osumnjičenima u slučaju “Jovanjica” KOSOVSKA POLICIJA: Za informacije o ubistvu Ivanovića 10.000 evra KOD SEBE IMALI HEROIN, KOKAIN, MARIHUANU: Uhapšena četvorica narko dilera iz Šumadije Marihuana u džepu, amfetamin u frižideru


300.000 PRIMERAKA KURIRA NA POKLON GRAĐANIMA: U nedelju, na Vidovdan, kreće novi, redizajnirani Kurir – Adria Media Group\nU nedelju, 28. juna, na Vidovdan, izlazi prvi broj redizajniranog Kurira. Tim povodom kompletan štampani tiraž od čak 300.000 primeraka poklanjamo građanima Srbije i regiona.\n“Sve naše čitaoce u regionu pozivamo da u nedelju potraže besplatan primerak Kurira. Želja nam je da dođemo do što većeg broja ljudi jer smo sigurni da će se većini dopasti novo izdanje naših dnevnih novina”, poručio je glavni urednik Kurira Aleksandar Đondović.\nKako je istakao, Kurir će ostati veran svojoj uređivačkoj politici i prepoznatljivom konceptu, ali redizajn podrazumeva dosta novina.\n“Pored potpuno novog vizuelnog identiteta, postavljenog po uzoru na vodeće svetske štampane medije, obradovaćemo svoju čitalačku publiku novim rubrikama i novim dodacima. Naravno, nastavićemo da čitaocima svake nedelje darujemo vredne i korisne poklone”, kaže Đondović.\nAleksandar Đondović / FOTO: Marina Lopičić\nKako objašnjava, rezultati istraživanja koje je Kurir organizovao pokazali su da čitaoci žele preglednije i još sadržajnije izdanje, tako da je redizajn bio odgovor na zahteve tržišta.\n“U prvom broju, koji će izaći na 72 strane, imaćete priliku da pročitate zanimljive intervjue, ekskluzivne priče, reportaže, životne ispovesti, autorske tekstove, infografike… Narednih dana spremamo još neka iznenađenja i sigurni smo da će naši čitaoci biti zadovoljni. Čekamo reakcije”, rekao je Đondović.\nPosted in Vesti, VestiTagged AMG, Kurir, redizajn kurira


Srbija će među prvima dobiti rusku vakcinu?!\nMoskva je saopštila da je već 20 zemalja u svijetu izrazilo interes za nabavku njihove vakcine protiv koronavirusa, a među njima su Filipini, Brazil, Srbija… Ključna tržišta (za rusku vakcinu) će biti izvan Zapada, dok će evropski, američki i vjerovatno kineski naučnici nastaviti da razvijaju vlastite verzije vakcine”, prenosi Beta svjetske medije.\nPodsjetimo, ruski predsjednik Vladimir Putin je saopštio da je Rusija proizvela vakcinu protiv koronavirusa. Da bi uvjerio javnost u ispravnost vakcine, on je rekao da je njegova kćerka već vakcinisana. Ruski zdravstveni zvaničnici su kazali da vakcina garantuje dvije godine imuniteta na koronavirus.\nAmerički i evropski naučnici su pak skeptični prema ruskoj objavi o pronalasku vakcine.\nAgencija podsjeća kako predsjednik Srbije Aleksandar Vučić rekao je na početku pandemije da će Srbija “napraviti vakcinu”, a potom je govorio da će Srbija biti među prvim zemljama na svijetu koja će je dobiti, podsjeća agencija.\nPredsjednik Sindikata ljekara i farmaceuta Srbije Rade Panić rekao je ranije kako najava da će Srbija biti jedna od prvih 20 zemalja koja će dobiti vakcinu, znači “da su više eksperiment nego nešto drugo”. On je dodao da se zalaže za nabavku vakcine koja će biti izrađena po standardima Evropske unije, jer je tu riječ o najstrožim kriterijima.\nVakcina, koju je razvio Nacionalni istraživački centar Gamaleya, dobila je službenu registraciju u Ministarstvu zdravlja Rusije.\nPrevious article Roditelji Nadin Smajlović dočekali ozdravljenje kćerke, ali ne i pravdu\nNext article Evo kako izgledati politički život u BiH sve dok traje epidemija\nRoditelji Nadin Smajlović dočekali ozdravljenje kćerke, ali ne i pravdu\nEvo kako izgledati politički život u BiH sve dok traje epidemija


Prijem za učesnike trening programa Lokalna uprava bazirana na ljudskim pravima – ZoomUe\nUŽICE – U užičkoj gradskoj kući priređen je prijem za predstavnike švedskog Međunarodnog centra za lokalnu demokratiju (ICLD) i lokalne samouprave iz Gruzije, učesnike radionica Internaiconalnog trening programa Lokalna uprava bazirana na ljudskim pravima koji se održava na Zlatiboru od 16 do 20. aprila.\nOvaj program sprovodi se 18 meseci i tokom njega učesnici iz Užica, Gruzije i Švedske razmenjuju iskustava o unapređenju položaja osoba sa invaliditetom.\nUžički tim je jedini iz Srbije koga je ICLD izabrala na konkursu sa projektom „Stvaranje uslova za održivi model za zapošljavanje osoba sa invaliditetom“.\n„Mi smo već bili u Gruziji i Švedskoj. Imali smo korisna iskustva koji nam u praksi mogu pomoći da imamo projektni predlog za dugoročno zapošljavanje osoba sa invaliditetom i da obezbedimo dugoročno finansiranje“, rekao je PR Udruženje distrofičara Zlatiborskog okruga Čedomir Cicović.\nMenadžerka ICLD-a Astrid Nunez navela je da je cilj programa da ljudi sa sličnim idejama razmene iskustava i unaprede odnos prema osobama sa invaliditetom, a da se rodna ravnopravnost digne na viši nivo.\n„U Švedskoj ima 290 lokalnih samouprava, neke su unapedile svoj radi, neke i nisu, ali nije cilj da se one upoređuju već da razmenom iskustava uče i unapređuju“, rekla je Nunez.\nMenadžerka ICLD-a Ana Hedlund istakla je da čak ni Švedska nije baš unapredila odnos prema osobama sa invaliditetom, posebno zgrade nisu prilagođene njihovim potrebama.\n„Često dobijamo kritike od Evropske Unije na taj račun. Takođe, kritkuju nas i da rodna ravnopravnost nije na nivou koliko bi oni voleli da bude. Zato smo i ovde da učimo jedni od drugih“, navela je Hedlund.\nPomoćnik gradonačelnika opštine Rustavi iz Gruzije Revaz Barbakadze rekao je da lokalne zajednice ne mogu sve podjednako da koriste benefite koje donosi ekonomski razvoj.\n„Ovaj program je vrlo važan kako bi se primenila ljudska prava, u pravom smislu te reči, na sve ranjive grupe. U Gruziji je pre četiri godine potpisan Zakon koji sprečava diskriminaciju ranjivih grupa i dosta je unapredio njihov položaj. Švedska je svakako mnogo ispred nas, ali podelićemo iskustva jedni sa drugima“, zaključio je Barbakadze.\nTags: osobe sa invaliditetom\nNext story Đukić Dejanović: Zajednički projekti opština za povećanje nataliteta (VIDEO)\nPrevious story Hadži Prodanova pećina pred turistima do kraja godine


Putin i Tadić u četiri oka o Libiji i Kosovu | Info | Srbija\n29. januar, 13:44\nPutin i Tadić u četiri oka o Libiji i Kosovu 0 Podeli Podeli na facebook Podeli na twitter Podeli na viber Pošalji na mail\nPutin i Tadić u četiri oka o Libiji i Kosovu\n23.03.2011. / 00:15\nRuski premijer Vladimir Putin je u jednodnevnoj radnoj poseti Beogradu, gde se susreo sa predsednikom Srbije Borisom Tadićem, zatim delegacijom na čelu sa premijerom Mirkom Cvetkovićem a potom predstavnicima srpske Skupštine. Završnica na Marakani i hramu svetog Save.\nPremijer Rusije Vladimir Putin izjavio je da je zadovoljan tokom razgovora u Beogradu po pitanju prioritetnih tačaka saradnje - energetike, saobraćaja i ekologije, a predsednik Srbije Boris Tadić najavio potpisivanje sporazuma o strateškom partnerstvu Srbije i Rusije u narednih nekoliko meseci.\nEkonomske teme su u centru pažnje susreta državnih delegacija, dok su političke teme dominirale susretom Tadić-Putin „u četiri oka“, kojim je započeta serija razgovora ruskog premijera sa državnim vrhom Srbije.\nTadić i Putin razgovarali su sat i 45 minuta, čitav sat duže nego što je planirano, a sekretar za štampu premijera Rusije Dmitrij Peskov rekao je Tanjugu da su među temama bili i Kosovo i Libija.\nPutin je na zajedničkoj konferenciji za novinare sa predsednikom Srbije rekao da Rusija podržava dijalog Beograda i Prištine i da je bilo kakav razgovor bolji nego rat, te poželeo da se taj proces završi uspešno za srpsko rukovodsto.\nTadić je naveo da je tokom razgovora sa Putinom otvorio i pitanje podrške srpskoj inicijativi u Savetu bezbjednosti UN da se sprovede nezavisna i sveobuhvatna istraga o trgovini ljudskim organima na Kosovu i Metohiji i u Albaniji.\nOn je dodao da od Rusije očekuje dalju podršku očuvanju teritorijanog integriteta i suvereniteta Srbije na Kosovu, ponovišvi da Beograd ni pod kojim okolnostima neće priznati nezavisnost Kosova.\nPremijer Rusije i predsednik Srbije izneli su gotovo identična stanovišta o situaciji u Libiji, izrazivši zabrinutost zbog stradanja civila.\nPutin i Tadić su se, odgovarajući na pitanja novinara, založili za zaštitu civilnog stanovništva i odbili da porede situaciju u Libiji sa NATO bombardovanjem Jugoslavije 1999.\nTadić je pred početak razgovora u četiri roka istakao da je Srbija zemlja velikog prijateljstva prema Rusiji i ruškom narodu.\n"Kao što znate naše veze su istorijske, naše vezu su duhovne i jezik nam je sličan, naše zastave su slične", rekao je Tadić neposredno pred početak razgovora u četiri oka sa ruskim premijerom.\nOn je ukazao da istovremeno kako smo se, kako je rekao, dogovorili, treba da gradimo odnose za budućnost na bazi obostranih interesa.\nPredsednik Tadić je najavio potpisivanje Sporazuma o strateškom partnerstvu sa Rusijom za nekoliko meseci u Moskvi i da će to biti "kruna odnosa" dveju država.\nPredsednik Tadić izjavio je da je strateški cilj Srbije Evropska unija, ali da Beograd nikada neće prenebregnuti suštinske veze sa Rusijom.\nRuski premijer je rekao da Moskva prati te procese i da je ne zabrinjava težnja Srbije da uđe u Evropsku uniju. Moskva i Beograd će zajedno raditi na tome da evrointegracije Srbije ne štete srpsko-ruskim odnosima, isatakao je Putin.\nZahvalivši na, kako je rekao, toplim rečima, Putin je rekao da mu je drago da ima mogućnost da se sretnje i porazgovara sa predsednikom Tadićem o svim sferama saradnje dveju zemalja.\n"Imamo o čemu da razgovaramo, jer je obim naše saradnje u porastu. Po mnogim pitanjima imao realne rezultate i što je najbitnije napredujemo", kazao je Putin.\nNa pitanje da li su predsednik Tadić i premijer Putin konačno utvrdili sve detalje vezane za projekat gasovoda Južni tok, Peskov je odgovorio da je to "odavno učinjeno".\nNa pitanje kako komentariše pisanje nekih medija da je projekat Južni tok u krizi, on je rekao da su to "samo glasine".\nPutinov pres sekretar je takođe rekao da datum posete ruskog premijera Putinu nema nikakve veze sa sutrašnjom godišnjicom početka bombardovanja naše zemlje. "To je čista slučajnost, nema nikakvog simboličnog značaja", rekao je on.\nPremijer Rusije danas je na početku sastanka s premijerom Srbije Mirkom Cvetkovićem u Beogradu izrazio zadovoljstvo što će imati prilike da razgovora o tekućoj saradnji od intersa za obe države.\n"Mi smo već imali detaljne razgovore s predsednikom (Borisom Tadićem). Drago nam je da imamo mogućost da razgovaramo tekućoj saradnji", rekao je Putin i dodao da se to odnosi na zajedničke projekte u oblasti energetike, saobraćaja i zaštite životne sredine.\nNa početku sastanka delegacija dve vlade, Cvetković je izrazio zadovoljstvo zbog posete ruskog kolege.\nOn je podsetio da između dve države već postoje sporazumi o saradnji i dodao da je cilj današnjeg sastanka da se definišu novi pravci u bilateralnoj saradnji Srbije i Rusije.\n"Ovu posetu smatram još jednom potvrdom tradicionalnog prijateljstva Srbije i Rusije i bliskosti ruskog i srpskog naroda", rekao je Cvetković.\nČlanovi srpske delegacije su, pored premijera Mirka Cvetkovića, potpredsednik vlade i ministar unutrašnjih poslova Ivica Dačić i ministri spoljnih poslova i odbrane Vuk Jeremić i Dragan Šutanovac.\nU ruskoj delegaciji su, pored drugih, ministri za vanredne situacije Sergej Šojgu, saobraćaja Igor Levitin, energetike Sergej Šmatko i zamenik šefa diploamtije Vladimir Titov.\nU prisustvu premijera Srbije i Rusije u Beogradu su danas potpisani sporazumi o saradnji Srbije i Rusije u oblasti turizma, naučnoj saradnji i drumskom saobraćaju, kao i sporazum o saradnji grada Beograda i ruske elektroenergetske kompanije OADinter rao.\nSporazum o saradnji grada Beograda i ruske elektroenergetske kompanije OADinter rao potpisali su gradonačelnik Beograda Dragan Đilas i Boris Kovaljčuk predsednik kompanije.\nSporazum o saradnji i jačanju turizma potpisali su ministar ekonomije i regionalnog razvoja Nebojša Ćirić i pomoćnik ministra sporta, turizma i politike za omladinu Nadežda Nazina, dok su sporazume o o naučno-tehničkoj saradnji potpisali Žarko Obradović ministar prosvete i Aleksej Honomarjov zamenik ministra obrazovanja.\nPotpisan je i sporazum o saradnji o drumskom saobraćaju, a potpisali su ga Milutin Mrkonjić, ministar infrastrukture i energetike, i Igor Levitin, ruski ministar transporta.\nVladmir Putin se posle sastanaka u Palati Srbija na Novom Beogradu uputio u Narodnu skupštinu gde se sastao s predsednicom Skupštine Slavicom Đukić - Dejanović i šefovima poslaničkih klubova.\nDolazak premijera Rusije Vladimira Putina pred zdanje Doma narodne skupštine, nešto pre 17 sati, pozdravilo je nekoliko stotina građana okupljenih u parku, pored zgrade parlamenta, uzvicima dobrodošlice i aplauzom.\nZbog kašnjenja u protokolu od samog početka dolaska ruskog premijera, građani su tu bili okupljeni nekoliko sati i zbog toga nisu imali primedbu, ali su se žalili na zabranu kretanja.\nPolicija koja je u velikom broju obezbeđivala današnju posetu predsednika Putina Beogradu upozoravala je građane da se ne zadržavaju dugo na jednom mestu, a nisu dozvolili ni jednom broju starijih sugrađana, koji došli da vide Putina, da sede na klupama u Pionirskom parku.\nMeđu građanima je bilo dosta pristalica SRS, sa bedževima lidera radikala Vojislava Šešelja.\nAktivisti SRS i pripadnici Stranke srpskog spasenja i desničarskih organizcija su osim ruskih i srpskih zastava, nosili i male zelene zastave, kao simboličnu podršku Libiji, a svi su se razišli desetak minuta pošto je ruski premijer ušao u zgradu Narodne Skupštine.\nSvoju posetu Srbiji ruski premijer završio je odlaskom na utakmicu mladih timova beogradske Crvene zvezde i Zenita iz Sankt Peterburga na stadionu Marakana, a potom posetom Hramu svetog Save.\nU Hramu mu je patrijarh, u priosustvu velikog broja Beograđana, Irinej uručio Orden Svetog Save Prvog stepena, dodeljen 2007. godine.\nRuski premijer je zahvalio Irineju na Ordenu istakavši da je sve prolazno i da je samo duhovno ono što nas, kako je rekao, nadživljava i da je za njega "vera iznad svega". Posle tih reči uputio se ka aerodromu.\nOvo je druga poseta Vladimira Putina Beogradu. On je prethodni put bio u Srbiji 2001. godine kada je bio predsednik Rusije\nBezbednosni prsten koji je čuvao Putina brojao je najmanje 4.000 ljudi, a maksimalne mere bezbednosti bile su predviđene na Marakani.\nPosetu ruskog premijera Beogradu pratilo je oko 400 predstavnika medija, od toga 250 domaćih i 150 stranih, uključujući 60 koji su stigli sa ruskim liderom a koji nisu bili presrećni organizacijom.


DETALJI HAPŠENJA BANETA VIDAKOVIĆA: Skrivali kesice heroina u hirurškim maskama?! : Nadlanu.com\nDETALJI HAPŠENJA BANETA VIDAKOVIĆA: Skrivali kesice heroina u hirurškim maskama?!\nObjavljeno 18. jul 2020. / 22:35:45\nPoznati glumac Bane Vidaković uhapšen je u beogradskom naselju Vračar, zbog sumnje da je posedovao drogu. Prema nezvaničnim informacijama, sa njim je priveden i M. I., a policija je u ovoj akciji pronašla oko 30 grama heroina.\nNavodno, policija je u petak došla po prijavi na jednu vračarsku adresu, gde su zatekli M. I. kako izlazi iz garaže u kojoj je pronađen heroin i zajedno sa Vidakovićem ulazi u automobil "ford".\nKada su im policajci prišli, M. I. je naglo krenuo unazad i udario u drugo vozilo i zaustavio se. Odbio je da otvori vrata automobila, zbog čega je policajac slomio staklo na vratima i izvukao ga napolje.\nIzvori iz istrage navode da je pretresom utvrđeno da je M. I. u hiruršku masku, koju je nosio na licu, stavio tri kesice sa oko 10 grama heroina.\nPolicija je pretresla i sumnjivu garažu u kojoj je pronađeno osam kesica u kojima je bilo više od 20 grama iste supstance, a u prostorijama koje je koristio Vidaković pronađene su dve digitalne vagice i dve kesice sa više od pet grama heroina.\nbane vidakovićbranko vidakovićdrogaglumacheroinuhapšen


Elektroprivreda BiH izvozi struju u Mostar preko Banjaluke – Informer\nElektroprivreda BiH izvozi struju u Mostar preko Banjaluke\nSkoro puna dva mjeseca direktor Elektroprivrede BiH Elvedin Grabovica skrivao je i od javnosti i od dijela svojih najbližih suradnika iz uprave EPBiH detalje ugovora vrijednog blizu 160 milona KM o isporuci struje mostarskoj Elektroprivredi HZ HB.\nKako smo otkrili u Slobodnoj Bosni krajem novembra, posrednička uloga u ovom „izvoznom aranžmanu“ dodijeljena je beogradskoj kompaniji Rudnap u vlasništvu Vojina Lazerevića, a tekst smo pisali na osnovu pouzdanih insajderskih informacija, budući da je direktor Grabovica kao zmija noge skrivao od javnosti ugovor potpisan s Rudnapom.\nNakon teksta u Slobodnoj Bosni, u „istragu“ se uključila i organizacija Transparency International, no u maniru bahatog moćnika Grabovica je ostao nepokolebljiv u zaštiti očiglednog kriminala. Popustio je tek pod prijetnjom tužbe za kršenje Zakona o dostupnosti informacija, koju je uveliko pripremala organizacija za borbu protiv korupcije Transparency International.\nTekst ugovora, čiju smo kopiju uspjeli dobiti, potvrđuje sve bitne informacije koje smo već objavili u Slobodnoj Bosni, ali otkriva i jednu važnu novu informaciju: ugovor između EPBiH i Rudnapa skopljen je posredstvom Rudnapove banjalučke ekpoziture na čijem je čelu Lazarevićev dugogodišnji poslovni ortak Velimir Vilendečić. Rudnapova ekspozitura smještena je u Banjaluci, u Jevrejskoj ulici bb, a to praktično znači da će se struja iz sarajevske Elektroprivrede BiH za mostarsku EP HZHB „izvesti“ preko Banjaluke!\nSuprotno zaključku federalnog Parlamenta, „izvoz“ struje iz Sarajeva za Mostar povjeren je banjalučko-beogradskom posredniku Vojinu Lazareviću, koji će na ovom krupnom poslu bez uložene marke kapitala (ne računajući koruptivno „podmazivanje“) zgrnuti najmanje deset miliona KM!\nSamo nekoliko dana nakon što je instaliran na čelo EPBiH, Grabovica je poništio ranije raspisani tender kojim je EPBiH oglasila prodaju električne energije za četvrti kvartal 2011. godine. Na tenderu, koji je Grabovica poništio, postignuta je odlična cijena, najviša u 2011. godini, od 64,5 eura za megavat-sat, a tu istu struju Grabovica je kasnije bez tendera prodao Rudnapu po bagatelnoj cijeni od oko 59 eura za megavat-sat! Zahvaljujući ovom potezu, Elektroprivreda BiH je na svakom prodatom megavat-satu izgubila najmanje 5 eura! Ovaj gubitak sanirat će lokalni potrošači kojima su od srpnja ove godine računi za struju uvećani za 15 posto. Na ovaj način Elektroprivreda BiH osigurala je dodatni prihod od oko 60 miliona KM, što će biti sasvim dovoljno da se pokriju svi gubitci prouzrokovani štetnim aranžmanima sklopljenim izmađu Grabovice i Lazarevića. Na kraju godine, Elektroprivreda BiH će vjerovatno iskazati dobit od nekih deset miliona KM, što je samo šestina prihoda koji će namaknuti julskim povećanjem cijena električne energije domaćim kupcima za 15 posto.\nRežimski mediji pod kontrolom SDP-a, predvođeni propagandnim korom FTV-a, Grabovicu će proglasiti menadžerom godine uz obrazloženje da je pod njegov upravom EP BiH zabilježila profit od oko deset miliona KM, ali će svakako prešutjeti činjenicu da je iskazani profit šest puta manji od prihoda Elektroprivrede BiH ostvarenog drastičnim povećenjem cijena električne energije. Ozbiljna ekonomska analiza pokazala bi potpuno drukčiju sliku: ako se izuzme prihod ostvaren poskupljenjem struje domaćim kupcima, gubitak Elektroprivrede BiH u 2001. godini iznosi ravno 50 miliona KM!\nFAZLIĆ PO „ŽENSKOJ LINIJI“ OTVORIO VRATA EPBIH\nPrema informacijama Slobodne Bosne, odnosi unutar crveno-zelene koalicije naglo su pogoršani nakon što se jedan član aktuelne Uprave EPBiH imenovan ispred SDA počeo „previše“ raspitivati za detalje ugovora sklopljenog s Rudnapom. U vrhu SDA procjenjuju da će netransparentni poslovi EPBiH s prodajom električne energije nanijeti veliku štetu cijeloj platformaškoj koaliciji, bez obzira na činjenicu što se mutni poslovni aranžamani sklapaju pod patronatom samo jedne članice četveročlane koalicije – SDP-a.\nAsim Metljević (Slobodna Bosna)/Informer.ba\nSDA: Nije tačno da su Srbi ugroženi u Srebrenici


PRATI SE STANJE Četvrta vanredna sjednica Vlade KS\nČetvrta vanredna sjednica Vlade KS\nEpidemiološka situacija u Kantonu Sarajevo je i dalje zadovoljavajuća i nema potvrđenih slučajeva oboljelih od koronavirusa. Vlada Kantona Sarajevo, zajedno sa Kriznim štabom Ministarstva zdravstva KS, kontinuirano prati sva dešavanja i povodom ovog redovno održava sjednice.\nNa današnjoj četvrtoj vanrednoj sjednici Vlade KS zaključeno je da će sva resorna ministarstva, kao i do sada, poduzimati sve aktivnosti vezane za trenutnu aktuelnu situaciju u vezi s koronavirusom.\nMinistarstvo za obrazovanje, nauku i mlade Kantona Sarajevo je od četvrtka, 12. marta 2020. godine, organiziralo online nastavu u osnovnim i srednjim školama, a od ponedjeljka, 16. marta 2020. godine, obustavlja se rad vrtića u periodu od najmanje 15 dana, te produženih boravaka u školama do 25. marta.\nČetvrta vanredna sjednica Vlade KS Foto: Vlada KS\nTakođer, Krizni štab Ministarstva zdravstva podsjeća da je i dalje na snazi obustavljanje i održavanja kulturnih, sportskih događaja i treninga za djecu i mlade u KS.\nVlada Kantona Sarajevo i Krizni štab, s obzirom na aktuelnu situaciju, apeliraju na sve građane, posebno na stariju populaciju, da smanje kretanje na minimum i izbjegavaju okupljanja, naročito u ovom periodu kad je povećan broj oboljelih od sezonske gripe i respiratornih oboljenja.\nKoronavirus Kanton Sarajevo Vlada KS\nJesu li pušači podložniji zarazi koronavirusa\nVjerski lideri traže da se molitve obavljaju kući\nAngela Merkel: Koronavirus je zajednički izazov za sve